Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET รีบาวด์ …
10 ต.ค. 2561

MARKET MONITOR
สรุปภาพตลาดในช่วงเช้า: ดัชนี SET รีบาวด์แรงเช้านี้ ปิดครึ่งวันที่ระดับดัชนี 1,718.12 จุด ปรับเพิ่มขึ้น 21.20 จุด ด้วยมูลค่าซื้อขายราว 2.2 หมื่นล้านบาท ทั้งนี้ทุกกลุ่มอุตสาหกรรมต่างปรับตัวเพิ่มขึ้น นำโดยกลุ่มพลังงาน (ENERG) และกลุ่มธนาคาร (BANK) ที่พาตลาดรีบาวด์เช้านี้
มุมมองตลาดช่วงบ่าย: กราฟรายวัน ภาพ Technical Rebound จากโซนแนวรับกรอบล่าง Uptrend Channel ทำงานได้เป็นอย่างดี บวกกับเริ่มมีแรงซื้อผ่านกลุ่มหลักทั้งกลุ่มพลังงาน ธนาคาร ค้าปลีก จนสามารถพาดัชนี SET กลับขึ้นมายืนเหนือเส้น EMA 5 วันได้เป็นครั้งแรกในรอบกว่าสัปดาห์ที่ผ่านมา ส่งผลให้คลายความกังวลต่อการปรับฐานหลุดกรอบแนวรับของแนวโน้มขาขึ้นในช่วงสั้นลง ฉะนั้นลุ้นบ่ายนี้ดัชนีจะสามารถยืนแดนบวก และปิดสิ้นวันเหนือแนวรับ EMA 5 วันได้ เพื่อเปิด Upside ด้านบนขึ้น โดยมีโซนแนวต้าน 1,725-1,730 จุด เป็นด่านทดสอบแรกก่อน หากผ่านได้จะยิ่งช่วยยืนยันระดับความแข็งแกร่งของแนวโน้มที่เพิ่มขึ้น
กลยุทธ์ในช่วงบ่าย: นักเก็งกำไร อาศัยเส้น EMA 5 วัน ที่ระดับดัชนี 1,715 จุด เป็นจุดซื้อกลับ เพื่อคาดหวังการแกว่งกลับเข้าสู่แนวโน้มขาขึ้นตามกรอบ Uptrend Channel อีกครั้ง พร้อมกับใช้การปิดหลุดแนวรับ Uptrend Channel(กรอบล่าง) เป็นจุด Stop Loss
Point of View
เกิดสัญญาณกลับตัว !!!
เลือก AH ที่ราคาชะลอตัวในแนวโน้มฝั่งลง เนื่องจาก พบว่าเครื่องมือ Modified Stochastic ที่ทั้งค่า %K และ %D เริ่มดีดตัวขึ้นจาก Oversold Zone บวกกับเกิดสัญญาณ Bullish Divergence ขึ้น ฉะนั้น จึงคาดหวังการรีบาวด์กลับขึ้นไป โดยมีระดับแนวต้านเส้นระนาบที่ 31.75/34.25 บ. รอทดสอบอยู่ ทั้งนี้ให้แนวรับที่ 28.75 บ. และ Cut Loss หากหลุด 28.25 บ.